
70.   AARGANG 


ERASTUS  SNOW. 


Erastus  Snow  fodtes  i  St.  Johnsbury,  Vermont,  i  Aaret 
1818  og  kom  14  Aar  gammel  ind  i  Kirken.  Han  blev  hurtigt 
stærkt  interesseret  i  Evangeliets  Principper,  steg  snart  fra 
Lærer  til  Præst,  fra  Præst  til  Ældste,  indtil  han  i  1836  blev 
ordineret  til  Medlem  af  de  Halvfjerdsindstyves  Quorum.  I  de 
folgende  12  Aar  udmærkede  han  sig  i  Særdeleshed  ved  sin 
Dygtighed  som  Debattor,  ved  sin  Udholdenhed  under  Forføl- 
gelserne og  Trofasthed  mod  Profeten  Joseph  Smith. 

Efter  at  have  forkyndt  Evangeliet  rundt  om  i  De  forenede 
Stater  og  oprettet  talrige  nye  Grene  af  Kirken,  blev  han  12. 
Februar  1849,  da  han  tillige  med  sin  Familie  var  ankommet 
til  Saltsodalen,  ordineret  til  Apostel.  Han  fik  nu  travlt  med 
at  opbygge  sit  nye  Hjem  og  deltog  foruden  i  Dannelsen  af 
Staten  Deserets  provisoriske  Regering. 

Paa  den  halvaarlige  Konference  i  Oktober  1849  sk^te  den 
for  Danmark  saa  betydningsfulde  Begivenhed,  at  Erastus 
Snow  blev  udsendt  paa  Mission  hertil  for  at  aabne  Evange- 

liets  Porte  for  det  skandinaviske  Folk.  14.  Juni  1850  ankom 
han  til  Kobenhavn  tilligemed  Ældsterne  George  P.  Dyke  og 
John  E.  Forsgren.  De  blev  modtaget  paa  Kajen  af  Ældste 
Peter  O.  Hansen,  der  var  fodt  i  Kobenhavn,  havde  annammet 
Evangeliet  i  Amerika  og  nu  var  rejst  i  Forvejen  til  sit  Fode- 
land. Broder  Hansen  forte  nu  de  tre  Nyankomne  til  et  Hotel, 
hvor  de,  efter  at  være  blevet  anvist  et  Værelse,  knælede  ned 
og  takkede  Gud  og  indviede  sig  til  Guds  Tjeneste. 

Senere  flyttede  de  til  et  privat  Hus  —  L.  B.  Mallings  —  og 
det  varede  ikke  længe,  forend  den  forste  sande  Daabshandling 
i  Skandinavien  blev  udfort,  idet  den. overvejende  Del  af  en 
Baptistmenighed  blev  omvendt  og  dobt.  Erastus  Snow  dobte 
15  Personer  i  Øresund  den  12.  August  1850.  Ole  U.  C.  Monster 
og  Anna  Bechstrom  var  de  forste,  der  blev  dobt.  25.  August 
blev  Nadveren  administreret  og  den  forste  Ordination  til 
Præstedømmet  fandt  Sted,  idet  Broder  Knud  H.  Bruun  blev 
ordineret  til  Præst. 

Efter  at  disse  forste  var  blevet  dobt,  fulgte  mange  andre 
snart  Eksemplet,  og  15.  September  1850  blev  Kirkens  forste 
Gren  i  Skandinavien  organiseret  med  50  Medlemmer. 

Inden  Aarets  Slutning  havde  Erastus  Snows  Arbejde  slaaet 
Rod  i  Danmark,  og  en  ny  Gren  blev  oprettet  i  Aalborg  ved 
Ældste  Dyke.  Ældste  Forsgren  var  rejst  til  Sverig,  hvor  det 
lykkedes  ham  at  døbe  nogle  faa  Personer,  hvorefter  han  blev 
udvist.  Apostel  Snow  begyndte  nu  Oversættelsen  af  Mormons 
Bog,  assisteret  af  Ældste  Peter  O.  Hansen  og  andre.  Bogen 
blev  udgivet  i  Begyndelsen  af  1851  og  var  den  forste  Oversæt- 
telse til  et  fremmed  Sprog  af  denne  guddommelige  Beretning. 
I  September  1850  skrev  Erastus  Snow  et  lille  Skrift  ved 
Navn  »En  Sandheds  Rost«,  der  blev  udgivet  baade  paa  svensk 
og  dansk,  og  kort  for  han  rejste  tilbage  til  sit  Hjem  udgav 
han  tillige  Pagtens  Bog  paa  dansk. 

Efterhaanden  tilegnede  han  sig  et  meget  indgaaende  Kend- 
skab til  det  danske  Sprog  og  til  Folkets  Sædvaner  og  Karak- 
ter, og  vandt  manges  Tillid  og  Kærlighed  paa  Grund  af  sit 


ERASTUS  SNOW. 

eksemplariske  Liv  og  venlige  Væsen.  Del  skal  her  bemærkes, 
at  naar  undtages  England,  har  ingen  anden  Mission  baaret 
saa  rige  Frugter  som  den,  Erastus  Snow  grundede  i  Skandi- 
navien. I  1851  udkom  en  Salmebog,  og  »Skandinaviens 
Stjerne«  blev  paabegyndt  som  et  Maanedsblad. 

Ogsaa  i  Danmark  indlededes  Forfølgelser  mod  Kirkens 
Medlemmer,  men  jo  værre  Forfølgelserne  blev,  desto  mere 
blomstrede  Kirken  op.  Nye  Grene  blev  oprettede,  og  i  August 
1851  holdtes  Kirkens  forste  Konference  i  Skandinavien. 

Da  den  3.  Konference  blev  afholdt  i  Kobenhavn,  var  hen- 
ved 600  Medlemmer  repræsenterede  foruden  nogle  faa  i  Norge 
og  Sverig.  Erastus  Snow  forberedte  sig  nu  paa  sin  Hjemrejse, 
og  en  stor  Afskedsfest  blev  da  holdt  for  ham,  ved  hvilken  Lej- 
lighed omkring  300  Medlemmer  var  til  Stede. 

4.  Marts  1852  sejlede  Erastus  Snow  fra  København,  led- 
saget af  19  emigrerende  Søskende. 

Ved  sin  Tilbagekomst  til  Zion  genoptog  han  Arbejdet  med 
at  organisere  Grene,  ligesom  han  ogsaa  tog  sig  af  Emigratio- 
nen over  Sletterne.  Siden  ofrede  han  sig  for  det  sydlige  Utah 
og  foretog  i  1873  en  kort  Mission  i  Europa,  og  under  denne 
besøgte  han  atter  Skandinavien. 

Atter  hjemkommen  tog  han  paany  ivrigt  Del  i  Kirkens 
Organisationsarbejde,  indtil  han  endte  sine  Dage  i  Sait  Lake 
City,  27.  Maj  1888. 

Erastus  Snow  var  i  Sandhed  en  stor  Mand,  en  dyb  Tænker 
og  et  ædelt  og  godgørende  Menneske.  Hans  Navn  og  hans 
Værk  vil  leve  for  evigt  blandt  Efterkommerne  af  de  Mænd, 
der  elskede  og  ærede  ham  som  deres  Ven  og  Raadgiver. 


VIDENSKAB  OG  RELIGION. 

Uddrag  af  en  Artikel  i  »Vore  Herrer«  af  Overretssagfører 

E.  Staal. 

Videnskab  og  Religion. 

Fritænkeriets    farligste    Skanse,    bag    hvilken    en    Masse 

Danske  havde  slaaet  sig  til  Ro,  var  den  af  Fritænkerpressen 

udspredte  Kronike,  at  Videnskab  og  Religion  var  i  uloselig 

Modstrid,  og  at  navnlig  Naturvidenskaben  havde  gjort  det  af 
med  Kristendommen. 

Det  store  Publikum  blev  længe  holdt  i  Uvidenhed  om,  at 
de  allerfleste  af  de  beromte  Naturlærde  havde  været  erklæret 
gudtroende  Mænd,  at  Pasteur  havde  erklæret  sig  »troende  som 
en  Bonde  fra  Bretagne«,  at  Voltaire  skarpt  havde  bekæmpet 
Gudsfornægterne  som  »dristige  Lærde,  der  ræsonnerede  slet«, 
at  Darwin  havde  fralagt  sig  at  være  eller  have  været  Guds- 
fornægter og  skrevet,  at  Plante-  og  Dyrelivets  forste  Frem- 
komst paa  vor  en  Gang  glodende  Jord  kun  kunde  forklares 
ved  det  Mirakel,  »at  en  skabende  Gud  havde  indblæst  Livets 
Aande  i  de  forste  Livsformer  her  paa  Jorden«,  —  at  netop  paa 
den  Tid  næsten  alle  Professorer  i  Naturlære  ved  vort  eget 
Universitet  var  ivrige  Kristne. 

Det  hændte,  at  naive  og  ukyndige  tyske  Fritænkere,  der 
vilde  aflægge  Darwin  et  Besog  en  Sondag,  til  deres  umaade- 
lige  Forbløffelse  hørte,  at  Darwin  med  Familie  —  var  i  Kirke. 
Han  gik  der  jævnlig,  og  han  har  bl.  a.  i  hoje  Toner  fremhævet 
den  kristne  Hedningemissions  Fortjenester. 

De  engelske  Videnskabsmænd  har  i  en  ganske  anderledes 
Grad  holdt  deres  Publikum  underrettet  om  det  virkelige  For- 
hold mellem  Religion  og  Videnskab,  og  derved  forhindret  Fri- 
tænkerne i  at  trække  Veksler  paa  Publikums  Uvidenhed  og 
Godtroenhed. 

I  1914  holdt  saaledes  7  hojtstaaende  Naturlærde,  deriblandt 
selveste  Præsidenten  for  de  britiske  Videnskabsmænds  Sel- 
skab, 7  Foredrag  (den  verdensomtalte  »Videnskabsuge«)  for 
Londons  Arbejdere  om  Forholdet  mellem  Religion  og  Viden- 
skab, og  de  erklærede  alle,  at  Religion  og  Videnskab  var  alli- 
erede, og  at  Gudsfornægtelsen  var  uvidenskabelig.  Deres  Fore- 
drag foreligger  paa  dansk  i  Bogen  »Videnskab  og  Religion«, 
hvis  meget  populære  Indhold  enhver  let  kan  læse.  Deres  Be- 
tragtninger gaar  ud  paa  dette:  Naar  intet  fornuftigt  Menneske 
vil  tro,  at  en  regelmæssig  Allé  eller  en  Maskine  er  »blevet  til 
af  sig  selv«  ved  lutter  blinde  Tilfældigheder,  hvor  kan  nogen 

da  tro,  at  hele  Verdensmaskincrict  og  f.  Eks.  vor  Jords  har- 
moniske Naturlove  og  Plante-  og  Dyreliv  har  udviklet  sig  »af 
sig  selv«  fra  de  glodende  Kloders  Flammekaos  —  uden  en 
styrende  og  tænkende  Almagts  Indgriben.  —  En  af  dem  min- 
der om  Sir  Francis  Bacons  bekendte  Ord:  »Lidt  Viden  er  til- 
bojelig  til  at  gore  Menneskene  til  Gudsfornægtere,  men  stor 
Videnskab  forer  Menneskene  henimod  Religionen«. 

Sand  Verdensklogskab. 

Der  er  for  en  Dansk  noget  meget  pinligt  og  nedslaaende 
ved  at  iagttage  den  Overlegenhed,  hvormed  mange  Danske 
stadig  stiller  sig  overfor  alle  religiose  Sporgsmaal;  thi  det  vid- 
ner om,  hvor  langt  disse  Medborgere  er  sakkede  agter  ud  i 
Verdensudviklingen,  og  hvor  lidet  de  forstaar  deres  Tid  og 
den  virkelige  Verden,  vi  lever  i. 

I  Amerika  og  England  har  de  allerfleste  Præsidenter  og 
fremragende  Politikere  taget  ivrig  Del  i  det  kristelige  Vækkel- 
sesarbejde,  særlig  som  Lægmandstalere,  saaledes  Lincoln, 
Mc.  Kinley,  Roosevelt,  Taft,  Wilson,  Gladstone,  Lloyd  George 
o.  s.  v.  Gladstone  og  hans  Hustru  talte  ved  mange  kristelige 
Moder  hvert  Aar  og  var  bl.  a.  aktive  Medlemmer  af  en  Mid- 
natsmissionsforening.  Lloyd  George  opfostredes  af  en  Onkel 
—  en  fattig  Landsbyskomager  i  Wales,  der  tillige  var  en 
stærkt  sogt  Lægprædikant.  Lloyd  George  har  i  hele  sin  Mand- 
dom været  blandt  Lederne  af  den  bredkirkelige  Bevægelse  i 
England,  dirigeret  mange  Kongresser  og  holdt  mangfoldige 
kristelige  Taler. 

6  engelske  Statsministre. 

Nu  i  Foraaret  udsendte  Lloyd  George  sammen  med  5  andre 
Statsministre  fra  Kolonierne  i  Kanada,  Sydafrika  og  Austra- 
lien et  stort  kristeligt  Opraaft  til  Verdensrigets  Beboere  om, 
at  kun  en  mægtig  Vækkelse  af  den  kristelige  Aand  kunde  bi- 
drage virksomt  til  at  læge  Krigens  Saar. 

Roosevelt  var  fra  sin  Ungdom  Medlem  af  K.  F.  U.  M.  og 
talte  ofte  ved  Foreningens  Moder  og  samlede  Penge  til  den. 

Hans  Efterfølger  som  Præsident,  Taft,  samlede  som  Gouver- 
nor  i  Manilla  1  Million  til  en  ny  K.  F.  U.  M.  Bygning  der,  og 
som  Præsident  holdt  han  det  bekendte  6  Timers  »Million- 
mode« i  »det  hvide  Hus«  for  200  af  Amerikas  rigeste  Mænd, 
hvor  der  tegnedes  saa  mange  Millioner  til  K.  F.  U.  M.,  at  det 
endog  imponerede  Amerikanerne.  Under  Lægmandsbevægel- 
sen  holdt  Taft  og  den  engelske  Gesandt  Buehanan  (hed  han 
vist)  et  stort  Mode  i  Washington,  der  omtaltes  i  hele  Verden 
—  undtagen  i  Nordtyskland  og  Danmark. 

For  et  Par  Aar  siden  skrev  en  Korrespondent  fra  New 
York  til  »Nationaltidende«  omtrent  folgende:  Herovre  vækker 
det  ingen  Opsigt,  at  Præsidenten  eller  Ministrene  stikker  Bib- 
len under  Armen  og  gaar  ud  og  taler  ved  kristne  Massemoder, 
at  se  store  Forretningsmænd  og  Bankdirektører  samle  hele 
deres  Personale  til  Morgenandagt,  eller  politiske  Møder,  Af- 
holdsmoder  eller  Fagforeningsmoder  begynde  med  Bon  eller 
Salmesang.  —  Ligeledes  f.  Eks.  i  Wales. 

Da  Wilson  og  hans  Ministre  for  snart  8  Aar  siden  til— 
traadte  deres  Embeder,  meddelte  de  den  officielle  Verden  i 
Washington,  at  de  som  kristne  Mennesker  frabad  sig  al  Sel- 
skabelighed og  alle  ikke  særlig  paatrængende  Forretninger 
om  Sondagen.  Wilson  lykonskede  for  7  Aar  siden  Søndags- 
skolernes internationale  Konference,  særlig  fordi  de  vænnede 
Ungdommen  til  daglig  Bibellæsning,  og  han  skrev  for  ca.  3 
Aar  siden:  »Jeg  beklager  af  mit  hele  Hjerte  enhver  Mand  og 
Kvinde,  der  endnu  ikke  er  naaet  saa  vidt,  at  de  daglig  læser  i 
Bibelen.« 

Jeg  vil  blot  nævne  den  store  Verdensbevægelse,  »Læg- 
mandsbevægelsen«,  der  begyndte  paa  et  Mode  i  New  York  i 
1906  og  siden  er  gaaet  henover  hele  den  protestantiske  Verden 
undtagen  det  stadig  isolerede  Tyskland.  Den  virker  for  at 
kalde  Mændene  til  Arbejde  i  Herrens  Tjeneste  og  har  sendt 
Tusinder  af  Universiteternes  og  Børsernes  o.  s.  v.  fineste 
Navne  op  paa  de  kristne  Talerstole.  Dens  Program  er:  »Evan- 
geliet skal  prædikes  virksomt  for  alle  1100  Millioner  Hednin- 

ger  endnu  i  dette  Slægtleds  Levetid«,  og  dens  Motto  er:  »Vi 
kan  og  vi  vil«.  Talerne  er  kun  Lægmænd.  Møderne  kun  for 
Mænd.  Allerede  en  af  de  første  Vintre  samlede  de  6  Millioner 
Mænd  til  Moder  i  Amerika,  siden  langt  flere  pr.  Aar. 

Et  andet  Træk  fra  Amerika:  Faa  Aar  før  Krigen  kom  den 
verdenskendte  Lordbiskop  af  London,  Dr.  Ingram,  en  Dag  ind 
paa  Pengebørsen  (Fondsbørsen)  i  New  Yorks  berømte  Bank- 
gade Wallstreet  midt  under  den  brølende  Kursnotering.  Paa 
Københavns  Børs  kendte  ingen  den  berømte  Taler,  men  i 
Waalstreet  blev  der  straks  raabt  op,  baade  i  Børsen  og  ud  paa 
Gaden,  at  Dr.  Ingram  var  paa  Børsen.  I  samme  Nu  løb  alle 
Spekulanterne  fra  Børsspillet  og  raabte,  at  Biskoppen  skulde 
tale  til  dem,  og  Folk  strømmede  fra  Kontorerne  ud  paa  Gaden 
og  fyldte  den  med  de  samme  Raab.  Biskoppen  prædikede  saa 
fra  Børstrappen  1/z  Time  midt  i  Børstiden  om  Mammon.  Sce- 
nen omtaltes  i  Verdenspressen,  afbildedes  i  »Illustrated  Lon- 
don News«  o.  1.  I  Danmark  horte  vi  intet,  og  da  Dr.  Ingram  et 
Par  Aar  efter  kom  til  Kobenhavn,  nævnede  kun  2  kirkelige 
Blade  ham,  den  ovrige  By  kendte  og  ænsede  ham  ikke. 

»Har  Manden  ingen  Sjæl?« 

Jeg  mindes  fra  mine  første  Englandsbesog  det  meget  sigende, 
overbærende  Smil,  jeg  modte,  naar  jeg  kom  til  at  omtale  Mæn- 
denes religiose  Ligegyldighed  paa  visse  Egne  af  »Fastlandet«. 
Betegnende  er  ogsaa  en  Historie,  jeg  har  hort  her  fra  Koben- 
havn, og  som  viser,  hvor  lidt  Englænderne  lod  sig  imponere  af 
vor  hjemlige  »Overlegenhed«  overfor  Religionen. 

En  københavnsk  Forretningsmand  fik  for  20 — 30  Aar  siden 
Besøg  af  en  Hovedforbindelse  i  London.  Da  Søndagen  kom, 
vilde  Englænderen  ikke  hore  om  Forretninger  men  se  Byen, 
og  da  de  passerede  en  af  vore  store  Kirker  og  horte  Sangen, 
vilde  Englænderen  til  Københavnerens  Forbløffelse  derind. 
Da  de  kom  ud  igen,  sagde  Englænderen:  »Smuk  Kirke,  dejligt 
Orgel;  —  men  hvor  i  Alverden  var  Mændene  henne?« 

»Naa — h,«  sagde  Københavneren  en  Smule  selvbevidst,  »her 
i  Kobenhavn  er  Mændene  kommen  udover  det  at  gaa  i  Kirke.« 

»Nej  virkelig,  det  var  interessant,«  sagde  Englænderen. 
»Ja,  man  hører  og  ser  mærkelige  Forhold  paa  de  mere  af- 
sides Dele  af  vor  Klode.  Da  jeg  var  i  Orienten,  hørte  jeg,  at 
man  der  ikke  ansaa  Kvinderne  for  rigtige  Mennesker;  de 
havde  ingen  Sjæl  og  maatte  derfor  ikke  komme  ned  i  Mo- 
skeen. Her  synes  altsaa  den  modsatte  Opfattelse  at  herske. 
Her  mener  Mændene  aabenbart,  at  de  er  uden  Sjæl,  siden  de 
ikke  gør  noget  for  at  faa  den  frelst.«  — 


DØDEN. 


Om  Doden  har  Menneskene  de  mest  uklare  Begreber;  til 
Tider  er  de  naturligvis  triste,  men  ogsaa  ofte  absurde  indtil 
Latterlighed. 

I  Middelalderens  Skuespil  og  i  den  katolske  Kirkes  saa- 
kaldte  Mysterier,  d.  v.  s.  sindbilledlige  Optrin  og  Tableauer, 
der  hentydede  til  bibelske  Emner  og  Skikkelser,  forestilledes 
Døden  gerne  som  et  Skelet:  den  bekendte  »Knokkelmand« 
eller  »Manden  med  Leen«.  Hans  Redskab  var  forst  og  frem- 
mest Leen,  dernæst  Timeglasset. 

Den  katolske  Kirke  ønskede  nemlig  forst  at  jage  Skræk  i 
Folk  for  derefter  at  stive  dem  af  med  dens  mere  eller  mindre 
fantastiske  Lærdomme,  dens  Helgener,  Rosenkranse,  Vokslys 
o.  s.  v.  Anderledes  forholder  det  sig  med  Mormonismen.  Den 
sætter  ikke  sin  Lid  til  saadanne  Begrebsforvirringer  som 
Skræk  for  at  se  Sandheden  i  Ojnene.  Denne  Skræk  for  Doden 
er  meget  udbredt.  Derfor  ynder  de  store  Digtere  at  beskæftige 
sig  med  den. 

Strindberg  lader  i  sit  Drama  »Dodedansen«  en  gammel, 
forhærdet  Officer  sige  de  bitre  Ord:  »Naar  jeg  er  dod,  bliver 
jeg  læsset  paa  Skubkarren,  kørt  til  Møddingen  og  smidt  ned 
til  al  den  anden  Gødning.« 

Hvilken  trøstesløs  Opfattelse  af  Døden!  Ingen  evig  og  ufor- 
gængelig Sjæl!  Kun  et  jordisk  Legeme,  der  ikke  duer  til  andet 
end  Gødning,  Affald,  Skarn. 

En  hollandsk  Digter,  der  betragter  Doden  som  en  velkom- 
men Oplosning  og  Tilintetgorelse  for  et  kæmpende  og  lidende 
Menneske,  lader  Doden  selv  sige: 

»Jeg  har  ikke  noget  indtagende  Ydre;  men  jeg  mener  det 
dog  godt.« 

Fælles  for  dem  alle  er  Afskyen  for  Doden;  den  er  ikke  ind- 
tagende, synes  de,  nærmest  hæslig.  Hvor  ganske  anderledes 
ophojet  og  skon  er  ikke  Mormonismens  Opfattelse  af  dette 
store  Problem,  som  Menneskeheden  har  tumlet  med  saa 
længe,  som  den  har  eksisteret. 

»Enhver  Sjæl  har  Værdi  for  Gud,«  siger  Pagtens  Bog. 

Se  da  Doden  under  den  Synsvinkel. 

Hvad  der  har  Værdi  for  Gud,  dor  aldrig.  Ja,  men  saa  er 
der  jo  ingen  Død?  Nej.  Der  er  ingen  Dod.  Selv  ikke  for  den 
Ringeste. 

I  Lyset  af  Guds  Herlighed  skal  enhver  Sjæl  fortsætte  sin 
Eksistens  udover  Gravens  Skel;  Aartier ,  Aarhundreder  og 
Aartusinder  skal  svinde  hen  over  Sjælen,  men  ikke  sporlost; 
thi  vokse  skal  den  i  Glans  og  Fylde,  stige  og  stige,  lofte  sig 
opad  i  den  store,  stadig  fremadskridende  Udvikling,  hvis 
sidste,  evige  Maal  er  Gud  selv.  Der  er  ingen  Dod!.  Graven  er 
kun  en  Port  ind  til  den  levende  Guds  evindelige  Rige. 

Hvornaar  vil  Menneskeheden  mon  aabne  sine  Øjne  for 
disse  Kendsgerninger?  Hvornaar  vil  den  læse  den  hellige 
Skrift  med  Forstanden  og  med  Hjertet  og  se,  at  der  staar  det 
at  læse  om  Tusindaarsriget  og  om  det  evige  Liv? 

Der  er  ingen  Død.  Einar  Kiær. 


MANDENS  PLIGT. 

Kan   en   Mand  være  bekendt  at  hjælpe  sin   Kone? 
Fra  »Vore  Herrer«. 

At  et  saadant  Sporgsmaal  overhovedet  kan  stilles  i  en 
Tidsalder,  hvor  Mand  og  Kvinde  —  og  saaledes  vel  egenlig 
ogsaa  deres  Arbejde  —  skulde  være  ligeberettiget,  maa  ligge  i, 
at  Husgerning  nu  til  Dags  regnes  for  et  mindre  fint  Arbejde. 

Del  turde  da  være  paa  Tiden  at  sporge,  hvori  bestaar  i 
Grunden  et  Arbejdes  Finhed? 

Er  det  fint,  fordi  man  ikke  griser  sig  til  ved  det,  eller  fordi 
det  ikke  er  særligt  anstrengende,  eller  er  det  fint,  fordi  det 
kræver  særlige  Evner,  som  ikke  alle  og  enhver  er  i  Besid- 
delse af? 

Jeg  tror  slet  ikke,  vi  behover  at  diskutere  disse  Muligheder, 
hvis  vi  blot  erstatter  det  noget  uklare  Udtryk  »fint«  med 
»værdifuldt«.  Problemet  loser  da  sig  selv,  thi  ingen  kan  være 
i  Tvivl  om,  at  det  Arbejde,  der  gør  mest  Nytte,  eller  som  daar- 
ligst  kan  undværes,  ogsaa  er  det  værdifuldeste.  Der  kunde 
maaske  indvendes,  at  efter  denne  Definition  kommer  Kunst, 
ja  selv  en  stor  Del  af  Videnskaben,  ikke  til  at  hore  til  de 
værdifuldeste  Arbejder. 

Hertil  maa  svares,  at  Værdien  af  Kunst  og  Videnskab  sik- 
kert ogsaa  ofte  overvurderes.  Den  Kunst  og  Videnskab,  der 
ikke  tilforer  Menneskene  aandelige  Værdier  af  Rang,  eller  som 
i  sig  bærer  Spiren  til  praktiske  Fremskridt,  kan  i  Virkelig- 
heden ogsaa  undværes  bedre  end  noget  andet. 

Ser  vi  paa  Husgerningen,  er  det  klart,  at  der  er  intet  Ar- 
bejde, der  daarligere  kan  undværes.  Hvormeget  man  end 
simplificerer  Samfundsordningen,  Hjemmene  med  deres  Hus- 
gerning bliver  staaende.  Hvor  kan  der  da  være  Tvivl  om,  om 
en  Mand  skulde  behove  at  skamme  sig  for  at  hjælpe  sin 
Kone! 

Sporgsmaalet  er  blot,  om  han  har  Evne  dertil! 

Bornepleje  ligger  sikkert  langt  bedre  for  Kvinden  end  for 
Manden,  men  hvad  anden  Husgerning  angaar,  kan  jeg  ikke 
ta3nke  mig,  at  Kvinden  skulde  være  Manden  overlegen.  Den 
fineste  Mad  laves  dog  altid  af  Kokke,  og  det  bedst  syede  Tøj 
er  skræddersyet.  Fejlen  ligger  i,  at  Manden  ikke  er  oplært  til 
Husgerning,  og  dette  skyldes  atter  Skolen.  I  Skolerne  burde 
Husgerning  være  et  Hovedfag,  og  det  vel  at  mærke  ikke  blot 
for  Piger,  men  ogsaa  for  Drenge.  Det  vilde  da  falde  ganske  af 
sig  selv,  at  Manden  baade  som  Dreng,  Ungkarl  og  Ægtefælle 

tog  Del  i  det  huslige  Arbejde,  naar  det  var  nødvendigt,  og 
naar  han  havde  Tid  til  det. 

Skolen  bærer  ikke  blot  en  væsentlig  Del  af  Skylden  for  de 
for  Tiden  herskende  vanskelige  Forhold  i  Hjemmene,  men 
ogsaa  for  saadanne  Meningsløsheder  i  Arbejdsforholdene,  at 
der  kan  være  Arbejdsloshed  i  et  Fag,  medens  man  i  et  nær- 
beslægtet Fag  savner  Arbejdskraft.  Saa  længe  man  i  Skolen 
—  bortset  fra  Læsning,  Skrivning  og  Regning  —  intet  lærer 
af  det,  man  har  Brug  for  i  det  praktiske  Liv,  men  spilder 
uforholdsmæssig  megen  Tid  paa  døde  Sprog,  Matematik  og 
Historie  i  Stedet  for  foruden  Husgerning  at  lære  saa  megen 
Slojd,  at  man  selv  kan  foretage  alle  i  Huset  almindelig  fore- 
kommende Reparationer  lige  til  Malning,  Tapetsering  og  Byg- 
ning af  et  lille  Sommerhus,  saa  bliver  de,  der  ikke  senere  gen- 
nem deres  Profession  lærer  praktisk  Arbejde,  ynkelige,  ube- 
hjælpelige Individer,  og  selv  Haandværkerne  bliver  altfor 
ensidige  til  at  kunne  tage  fat  paa  andet  end  netop  deres  Spe- 
ciale. 

Det  stillede  Sporgsmaal  hænger  saaledes  sammen  med 
andre  vigtige  Samfundsproblemer  og  bunder  dybt  i  selve 
Skoleundervisningen,  men  de  Opgaver,  der  skal  loses,  vil 
egentlig  kun  volde  Vanskeligheder  i  den  første  Generation,  for 
er  Børnene  først  saa  heldige  at  have  faaet  praktiske  Forældre, 
saa  vil  Hjemmene  af  sig  selv  gore  Børnene  til  praktiske  Men- 
nesker med  Interesse  og  Respekt  for  Haandens  Arbejde. 

Professor  Orla-Jensen. 


NUTIDS-UNGDOMMENS  ØDSELHED. 

(Fra  »Frisk  Luft«). 

Som  bekendt  er  der  for  Tiden  en  kraftig  Bevægelse  oppe 
mod  den  Anvendelse  af  Pengene,  som  det  saakaldte  Ligelon- 
nings-System  foraarsager  indenfor  Ungdommens  Rækker, 
idet  de  unge  Mænd  og  Kvinder  med  fuld  Løn  fra  18 — 19  Aars 
Alderen,  uden  Forsørgelsespligter,  hurtig  opnaar  en  økono- 

misk  Stilling,  der  langt  overstraaler  den  gifte  Arbejders,  og 
som  de  aldeles  ikke  paa  forstandig  Vis  søger  at  udnytte,  hver- 
ken med  Hensyn  til  egen  Fremtid  for  Øje  eller  for  Samfunds- 
forholdenes Bedring  gennem  nødtvungen  Sparsommelighed. 

Det  er  desværre  en  Kendsgerning,  at  unge  Haandværkere 
med  en  Aarsindtægt  af  op  til  5  å  6000  Kr.  og  unge  Piger  med 
en  Aarsindtægt  af  op  til  3  å  4000  Kr.  fuldstændig  lever  disse 
Penge  op.  De  unge  Mænd  gaar  paa  Restauration  og  drikker, 
—  ofte  til  Skam  og  Skændsel  for  dem  selv,  —  den  dyreste  Spi- 
rituosa, ryger,  uden  Spor  af  Hensyn  til  hvad  det  koster,  fra 
Morgen  til  Aften  de  dyreste  Cigarer  og  Cigaretter.  De  unge 
Piger  drikker  sig  vel  endnu  ikke  berusede,  men  de  er  kommen 
godt  med  hvad  Rygningen  angaar,  og  sammen  med  deres 
mandlige  Ledsagere  fylder  de  Teatrene,  Varietéerne,  Biograf- 
teatrene Aften  efter  Aften,  paa  forudbestilte  Billetter  til  dob- 
belt Pris.  Nydelsessyge,  Letsindighed  i  stor  Maalestok,  Over- 
flod af  Luksus,  Overmod  i  daglig  Omgang  overfor  Ældre,  det 
er  det,  som  karakteriserer  Ungdommen  i  denne  Valutaens 
synkende  Kursnoterings  nedadgaaende  Tidsperiode. 

Og  saa  den  Ungdom,  der  fra  Konfirmationsalderen  forlader 
Skolen.  Her  er  det  ikke  Tidsparolen  at  soge  Plads  som  Lær- 
ling ved  et  eller  andet  Fag.  Nej,  Budpladserne  med  deres  høje 
Lønningstilbud  op  til  60  å  70  Kr.  om  Ugen  lokker  forførende, 
og  de  fleste  falder  for  Fristelsen,  uden  at  Forældrene  gør 
Skridt  til  at  hindre  denne  Ungdommens  Demoralisation,  som 
befordres  ved  de  nykonfirmerede  Drenges  fuldtstoppede 
Lommepenge. 

»Jeg  var  en  Dag  inde  i  en  Cigarforretning,«  fortæller  Ar- 
bejdsgiverforeningens Formand,  »da  kom  der  en  halvvoksen, 
uniformeret  Fyr.  Sin  Cykle  havde  han  stillet  udenfor,  sig  selv 
hængte  han  over  Disken.  Hatten  tog  han  naturligvis  ikke  af. 
Han  forlangte  4  til  30  og  blev  ekspederet.  Hvormeget  er  det? 
spurgte  han.  Det  er  4  til  30,  svarede  Cigarhandleren.  Jamen 
hvormeget  er  det?  gentog  Fyren.  Cigarhandleren  blinkede  til 
mig  og  sagde:  Ja,  det  bliver  jo  4  Gange  30.  Og  minsandten, 

om  den  unge  Herre  ikke  sporger  for  tredje  Gang:  Hvormegei 
bliver  det?  Saa  fik  han  at  vide,  at  det  blev  1  Kr.  20  Øre,  og 
saa  betalte  han.  Men  selv  kunde  han  ikke  multiplicere  30 
med  4!  Hvad  vil  det  Bud  senere  stille  op  mod  Livet?  Hvad 
bliver  der  af  den  Stakkel,  der  kan  tillade  sig  at  ryge  lange 
Cigarer,  naar  han  er  16  Aar,  men  ikke  er  i  Stand  til  at  gange 
30  med  4?  Maaske  var  han  et  særligt  uheldigt  Eksemplar  af 
Typen,  men  selve  Typen  er  klar  nok,  og  den  trækker  flere  og 
flere  til  sig.  Jeg  spørger:  Hvad  har  Hjemmel  gjort  for  de 
Born?  Og  hvad  har  Skolen  gjort  for  dem?« 

—  Vi  har  berørt  et  Spørgsmaal,  som  for  Tiden  er  bræn- 
dende, og  som  ogsaa  har  været  fremme  i  Rigsdagen.  Det  staar 
paa  en  Maade  indirekte  i  Forbindelse  med  vore  Bestræbelser, 
og  det  er  vort  Haab,  at  den  Modvægt,  der  stilles  op  mod  Ung- 
dommens vanvittige  Ødslen  med  Penge,  maa  fore  til  For- 
holdsregler herimod  til  Gavn  for  Ungdommen  selv. 


HVAD  SKAL   VI  GØRE  MED  KONG 
NIKOTIN. 

(Fra  Amerika.  —  Fra  »Frisk  Luft«). 

Jeg  antager,  at  Folkeopinionen  med  Hensyn  til  Tobaks- 
sporgsmaalet  i  vor  Tid  staar  saa  nogenlunde  paa  samme 
Standpunkt,  som  den  stod  for  en  30  Aar  siden  ligeoverfor 
Brændevinstrafiken.  At  Kong  Nikotin  er  et  saadant  Udyr  som 
Kong  Alkohol  var,  det  vil  jeg  ikke  paastaa;  men  at  han  er  en 
ond  Konge,  som  fordærver  Folkestyret  —  det  er  vi  vel  for  det 
meste  enige  om.  Og  nu,  mens  vi  holder  paa  at  afsætte  baade 
Smaakonger  og  store  Kejsere  og  indfore  Folkestyre,  hvorfor 
da  ikke  ogsaa  afsætte  denne  Tyran,  som  fordærver  vore  Son- 
ner  og  er  en  Plage  for  vore  renlige  og  skikkelige  Modre  og 
Døtre  —  ja,  som  forbruger  saa  meget  af  vort  Lands  frugtbare 
Marker  til  bare  Skade.  Tænk  blot  i  Aar,  om  alle  de  Acres  af 
vort  Lands  bedste  Jord,  som  var  plantet  for  Rogkongen,  havde 

været  beplantet  med  Næringsstoffer,  hvilken  Forandring  vilde 
det  ikke  have  været  i  Ernæringssporgsmaalet. 

Formanden  for  Tobakshandlerforeningen  i  Minneapolis 
afgav  nylig  sin  Aarsrapport.  Byen  har  under  Aaret  1919  for- 
brugt Tobak  til  en  Værdi  af  ti  og  en  kvart  Million.  Det  over- 
stiger saaledes  Statens  Te-  og  Kaffeforbrug  med  tre  og  en 
kvart  Million  om  Aaret. 

Minneapolis  er  et  af  Landets  Hovedpunkter  for  Trælast- 
handel, og  alligevel  har  Tobakshandelen  oversteget  Tommer- 
handelen med  250.000.  Det  antages,  at  vi  har  400.000  Indbyg- 
gere i  vor  vakre  By.  Efter  den  Regning  kommer  Tobaksfor- 
bruget op  paa  25  Dollars  pr.  Mand,  Kvinde  og  Barn.  Naar 
man  i  Almindelighed  regner  i  Gennemsnit  472  Person  pr.  Fa- 
milie, saa  bliver  det  115  Dollars  pr.  Familie  aarlig.  Natur- 
ligvis er  der  mange  Individer,  som  ikke  har  forbrugt  sin  An- 
del; men  saa  har  mange  brugt  saa  meget  mere. 

Minneapolis,  hvor  en  saa  stor  Del  Fattige  findes,  at  Kirken 
maa  uddele  Penge,  Mad  og  Klæder  for  Tusinder  af  Dollars 
hver  Maaned,  har  dog  Raad  til  at  forbruge  115  Dollars  til 
Tobak  for  hvert  Hjem  i  Staten  paa  et  Aar.  Vi  har  ikke  Raad 
til  at  betale  vore  Skolelærerinder  ordentlig  Lon;  men  vi  har 
Raad  til  at  lægge  over  10  Millioner  i  Tobakspiben  i  et  Aar  og 
tænde  Ild  derpaa.  Store  Tommerlagre  ses,  hvor  man  gaar,  væl- 
dige Jernbanetog  korer  kolossale  Læs  hid  og  did.  Tænk,  raa- 
ber  en  Enthusiast,  hvilke  Hjem  jeg  skulde  bygge  til  de  Fat- 
tige, om  jeg  fik  denne  Produktion  bare  for  et  Aar.  Jeg  svarer: 
Tænk,  hvilke  Hjem  vi  skulde  bygge  Fattige,  om  vi  fik  Tobaks- 
pengene  for  et  Aar.  Vi  skulde  da  kunne  bygge  et  4000  Dollars 
Hjem  til  to  Tusinde  og  fem  Hundrede  fattige  Familie  hver  (og 
flere  Fattige  har  vi  ikke),  og  endda  fik  vi  igen  250.000  Dollars 
til  at  plante  Blomster  omkring  dem  med.  Tænk  en  ny  By  her- 
ude ved  Lake  Minnetonka  paa  12  Tusinde  Indbyggere  med  to 
Tusinde  og  fem  Hundrede  vakre  Hjem,  og  alt  dette  for  bare 
12  Maaneders  Tobakspenge.  H.  1.  Bonkerud. 

FRIHED. 

Frihed!  din  stærke,  din  mægtige  Rost 
toner  til  os  gennem  Livet, 
Genklang  den  finder  saa  dybt  i  hvert  Bryst, 
vækker  de  slumrende  Kræfter. 

Frihed!  Du  skønne,  bevingede  Ord, 
fremad  Du  vinker  vor  Længsel, 
mens  vi  dog  skue  dit  blodstænkte  Spor 
gennem  Aartusinders  Kampe. 

Frihed!  naar  lyder  dit  vældige  Raab, 
samler  Du  Unge  og  Gamle, 
sammen  Du  smelter  Minde  og  Haab, 
løser  og  løfter  det  Bundne. 

Frihed!  Du  Gave,  som  bragtes  til  Jord, 
hvergang  et  Menneske  fødtes, 
dybt  i  hver  Sjæl  din  Kærlighed  bor, 
aldrig  dens  Flamme  kan  slukkes. 

Frihed!  din  herlige,  liflige  Sang 
lyder  fra  Vuggen  til  Graven. 
Aldrig  forstummer  den  Paradis  Klang, 
aldrig  dens  Røster  fra  oven! 

E-h. 

